Eagle Eye 2:30 P.M. – บล.เออีซี
MARKET MONITORสรุปภาพตลาดในช่วงเช้า: ดัชนี SET ภาคเช้าเ …
20 มี.ค. 2561

MARKET MONITORสรุปภาพตลาดในช่วงเช้า: ดัชนี SET ภาคเช้าเปิดตลาดโดดลงกว่า 6จุด โดยลงไปทำจุดต่ำสุดที่ดัชนี 1,793.09 จุด ก่อนพยายามดีดตัวสู้ก่อนช่วงปิดตลาดภาคเช้า ส่งผลปิดลบลดลงเหลือเพียง 0.52 จุด ที่ระดับดัชนี 1,799.27 จุด มูลค่าซื้อขายราว 2.3 หมื่นล้านบาท โดยมีกลุ่มเทคโนโลยีสารสนเทศและการสื่อสารกดดันดัชนีแกว่งตัวในแดนลบตลอดภาคเช้า
มุมมองตลาดช่วงบ่าย: ดัชนี SET ปรับลดลงเล็กน้อย 0.52 จุด ปิดภาคเช้าที่ระดับดัชนี 1,799.27 จุด ทั้งนี้ จากการที่ SET ยังไม่สามารถยืนทะลุแนวต้าน 1,820 จุด ตรงข้ามกลับย่อตัววกกลับไปเทรดต่ำกว่าระดับดัชนี 1,800 จุดอีกครั้ง โดยในกราฟ 120 นาที เริ่มฟ้องอาการอ่อนตัว กลุ่มแท่งเทียนบริเวณแนวต้าน 1,820 จุด ส่งสัญญาณเชิงลบด้วยการทำหางยาว Long-Upper Shadow บริเวณแนวต้าน
ส่วนทางเทคนิค ทั้ง RSI ที่ยังของแกว่งตัวต่ำกว่า 50% ในNegative Zone และ MACD เริ่มโค้งตัวลงต่ำกว่า Signal Line คงมุมมองเดิมบ่ายนี้ มีโอกาสที่ดัชนี SET พักตัวลงต่อ โดยมองว่าดัชนีจะแกว่งตัวลงปิด GAP UP ที่ 1,775 จุด
กลยุทธ์ในช่วงบ่าย: นักเก็งกำไรที่มีหุ้น แนะนำขายถือเงินสดหาก SET รีบาวด์แนวต้าน 1,810 จุด หรือ Cut Loss หากหลุด 1,785 จุด ส่วนกรณีไม่มีหุ้น แนะนำถือเงินสดก่อนรอสัญญาณการกลับตัว
Point of View
รีบาวด์กลับสู่กรอบแนวโน้มขาขึ้น! เลือกหุ้น WHA เป็น Shining Stock บ่ายนี้ หลังจากย่อตัวลงมาบริเวณแนวรับกรอบล่างของ Uptrend Channel ราคาเช้ายืนบวก Outperform ตลาด โดยกราฟ 120 นาที ราคาเคลื่อนไหวในกรอบแนวโน้มขาขึ้นโดยยกจุดต่ำสูงขึ้น (Higher Low) ทางเทคนิคเริ่มส่งสัญญาณโมเมนตัมเชิงบวกจาก MACD ที่เริ่มโค้งตัวกลับขึ้นอีกครั้ง ทำให้เรามองว่าหุ้นยังมีแนวโน้มขาขึ้นที่แข็งแกร่งอยู่
โดยมอง WHA น่าจะรีบาวด์กลับขึ้นไปจากแนวรับกรอบล่างนี้ โดยมีแนวต้านที่ 4.30 บาท ทั้งนี้มีแนวรับ 3.84 บาท หากหลุด 3.74 บาท ให้ Cut Loss ออกก่อน